3. Anlægsbevilling til klimaprojektet DK2020 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 500.000 kr. i 2021 og 250.000 kr. i 2022 i 
forbindelse med Favrskov Kommunes deltagelse i det tværkommunale klimaprojekt DK2020. Beløbet skal 
bruges til en projektansættelse i 12 måneder og indkøb af nødvendige data og konsulentydelser.
Byrådet præsenteres desuden for den foreløbige tids- og procesplan for projektet. Planen skitserer blandt 
andet følgende faser i arbejdet med DK2020:
-
Januar - juni 2021: indhentning af data
-
Februar - maj 2021: indledning af strategiske partnerskaber om klimaindsatser
-
August 2021 - februar 2022: udarbejdelse af DK2020 plan
-
Marts 2022: forhåndsgodkendelse af DK2020 plan hos Concito og C40
-
Marts 2022: førstebehandling af ny klimaplan i Byrådet og høring
-
April 2022: behandling af høringssvar
-
Maj 2022: endelig vedtagelse af DK2020 plan i Byrådet
-
Juni 2022: godkendelse af DK2020 plan hos Concito og C40.
VURDERING
Byrådet godkendte med Budget 2021-24 (A-241ny) [adresse] deltagelse i det kommunale 
klimaprojekt DK2020. Der er afsat rådighedsbeløb på 500.000 kr. i 2021 og 250.000 kr. i 2022 til at 
finansiere udgifterne til projektet. 
Favrskov Kommune har som deltager i DK2020 forpligtet sig på at højne målsætningerne for reduktion i 
udledning af drivhusgasser samt klimatilpasning. Projektet skal munde ud i en klimaplan, der baner vejen 
for nuludledning i 2050 samt et ambitiøst reduktionsmål frem mod 2030 i henhold til Parisaftalen. 
Klimaplanen skal efter vedtagelse i Byrådet godkendes af det internationale bynetværk C40, og den grønne 
tænketank Concito, som driver DK2020-projektet. Vedlagte notat beskriver kommunens nuværende 
klimaplan og den proces, der skal forløbe i 2021 og 2022 for at sikre, at Favrskov Kommune kan overholde 
målsætningerne i DK2020.
Den kommende klimaplan skal indeholde flere elementer, som ikke indgår i den nuværende klimaplan. For 
eksempel vil landbruget, hvis udledning af drivhusgasser pt. ikke medregnes, fremadrettet tælle med i det 
kommunale klimaregnskab. Øvrige relevante områder er industri og transport, hvor der også skal hentes 
væsentlige CO2-besparelser. Fælles for disse områder er, at kommunen ikke selv kan realisere 
målopfyldelsen, hvorfor reduktionerne skal sikres gennem forpligtende partnerskaber med eksterne 
aktører. Johnnie Andersen, som midlerne i denne sag skal finansiere, vil primært være fokuseret på 
kommunikationen og koordinationen af arbejdsprocesserne i disse partnerskaber.   
Anlægsbevillingen skal derudover muliggøre indkøb af data og konsulentydelser til udarbejdelsen af den 
kommende klimaplan. 
Teknik- og Miljøudvalget
08-04-2021 08:00
Byrådet vil gennem projektperioden løbende blive inddraget i delelementer af den kommende klimaplan. 
Vedlagt er en foreløbig tids- og procesplan for DK2020-projektet. 
ØKONOMI
Der søges om en anlægsbevilling på 750.000 kr. finansieret af de afsatte rådighedsbeløb på 500.000 kr. i 
2021 og 250.000 kr. i 2022 til [adresse] deltagelse i DK2020.
Hvis Byrådet godkender anlægsbevillingen, vil der i 2022 være forhåndsprioriteret 250.000 kr. på 
anlægsbudgettet i det kommende budgetforslag for 2022-25.
400.000 kr. forventes anvendt til projektansættelse af en medarbejder i 12 måneder, mens de resterende 
350.000 kr. forventes anvendt til indkøb af data, formidling og konsulentydelser, der ikke kan løses af 
projektansættelsen.
INDDRAGELSE
DK2020 projektet er forankret hos Teknik og Miljø, men der vil være emneområder, hvor øvrige 
forvaltninger skal inddrages i arbejdet. 
Væsentlige elementer af kommunens klimamål vil skulle indfries gennem forpligtende partnerskaber med 
eksterne aktører fra landbrug, industri, transport m.fl.  
INDSTILLING
Direktøren for Teknik og Miljø indstiller til Byrådet:
1. At der gives en anlægsbevilling på 750.000 kr. finansieret af de afsatte rådighedsbeløb på 500.000 kr. 
i 2021 og 250.000 kr. i 2022 til klimaprojektet DK2020.
2. At tids- og procesplanen for projektet tages til efterretning.
BESLUTNING
Teknik- og Miljøudvalget, 8. april 2021
Fraværende: Ingen
Indstilles godkendt.
Bilag
1.
Notat om [adresse] deltagelse i DK20202 (2410381)
2.
Tidsplan DK2020 (2410382)
